Medvedev, ironic după discuția Trump-Putin: Rusia și SUA, la cină. În meniu: Varză de Bruxelles și pui Kiev
Dmitri Medvedev, vicepreședinte al Consiliului de Securitate al Rusiei, a publicat un mesaj provocator pe platforma X, la scurt timp după convorbirea telefonică dintre Vladimir Putin și Donald Trump. În postarea sa, politicianul rus a recurs la o metaforă în care sugerează că doar liderii Rusiei și Statelor Unite au un loc la „masa de cină”, în timp ce alte state sunt prezentate ca fiind „devorate” de cei doi.